《补亡诗六首 其五 崇丘》
魏晋·束皙

瞻彼崇丘，其林蔼蔼。植物斯高，动类斯大。周风既洽，王猷允泰。

漫漫方舆，回回洪覆。何类不繁，何生不茂。物极其性，人永其寿。

恢恢大圆，茫茫九壤。资生仰化，于何不养。人无道夭，物极则长。

作者简介：束皙（261—300），西晋学者、文学家，字广微，阳平元城（今河北大名）人。博学多闻，性沉退，不慕荣利。曾作玄居释，张华见而奇之。后王戎召皙为掾，转佐著作郎。复迁尚书郎。赵王伦为相国，请为记室。皙辞疾罢归，教授门徒。卒时，元城市里为之废业。门生故人，立碑墓侧。有集七卷，（《隋书经籍志》、《唐书志》作五卷）传于世。